17.6.2010 Jurnalul Oficial al Uniunii Europene L 151/1 (Acte fără caracter legislativ) REGULAMENTE REGULAMENTUL (UE) NR. 519/2010 AL COMISIEI din 16 iunie 2010 de adoptare a programului de date statistice și de metadate privind recensământul populației și al locuințelor prevăzut de Regulamentul (CE) nr. 763/2008 al Parlamentului European şi al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 763/2008 al Parla- mentului European și al Consiliului din 9 iulie 2008 privind recensământul populației şi al locuinţelor (), în special articolul 5 alineatul (3), întrucât: (1)  În conformitate cu articolul 5 alineatul (3) din Regula- mentul (CE) nr. 763/2008, Comisia ar trebui să adopte un program de date statistice și de metadate privind recensământul populației şi al locuinţelor, care urmează să fie transmis Comisiei. (2)  Pentru a garanta că datele provenite din recensămintele populației și ale locuințelor efectuate în statele membre sunt comparabile şi pentru a permite elaborarea de sinteze fiabile la nivelul Uniunii, acest program ar trebui să fie același în toate statele membre. (3) Este necesar, în special, să se definească hipercuburile care sunt aceleași în toate statele membre, valorile şi simbolurile speciale ale celulelor pe care statele membre le pot utiliza în aceste hipercuburi, precum și metadatele cu privire la tematici. (4) Regulamentul (CE) nr. 1201/2009 al Comisiei din 30 noiembrie 2009 de punere în aplicare a Regula- mentului (CE) nr. 763/2008 al Parlamentului European şi al Consiliului privind recensământul populației şi al locuinţelor în ceea ce priveşte specificațiile tehnice pentru tematici şi pentru defalcarea lor (?) stabileşte speci- ficațiile tehnice pentru tematicile recensământului şi defalcarea lor care trebuie să fie aplicate datelor care urmează să fie trimise Comisiei pentru anul de referință 2011. (5) Măsurile prevăzute în prezentul regulament sunt conforme cu avizul Comitetul Sistemului Statistic European, (!) JO L 218, 13.8.2008, p. 14. () JO L 329, 15.12.2009, p. 29. ADOPTĂ PREZENTUL REGULAMENT: Articolul 1 Obiectul Prezentul regulament stabileşte programul de date statistice și de metadate privind recensământul populației și al locuinţelor, care urmează să fie transmis Comisiei (Eurostat) pentru anul de referință 2011. Articolul 2 Definiții În sensul prezentului regulament, se aplică definițiile şi specifi- cațiile prevăzute în anexa la Regulamentul (CE) nr. 1201/2009. De asemeneca, se aplică următoarele definiții: 1. prin „populație totală” a unei zone geografice bine definite se înțeleg toate persoanele a căror reședință obişnuită, astfel cum este definită la articolul 2 litera (d) din Regulamentul (CE) nr. 763/2008, se situează în zona geografică respectivă; 2. prin „hipercub” se înțelege un tabel multidimensional încrucișat de defalcări, care conține o valoare a celulei pentru măsurarea fiecărei categorii a fiecărei defalcări încru- cișate cu fiecare categorie a oricărei alte defalcări utilizate în hipercubul respectiv; 3. prin „distribuție marginală principală” se înțelege un suban- samblu al unui hipercub dat care rezultă din încrucișarea unor defalcări (dar nu a tuturor) ale hipercubului; 4. prin „celulă primară” se înțelege orice celulă care face parte din cel puţin o distribuție marginală principală dintr-un hipercub dat. În hipercuburile pentru care nu este definită nicio distribuție marginală principală, toate celulele sunt celule primare; 5. prin „celulă secundară” se înțelege o celulă de hipercub care nu este o celulă primară într-un hipercub dat; 6. prin „valoare a celulei” se înțeleg informațiile transmise într-o celulă de hipercub. O valoare a celulei poate fi ori o „valoare numerică a celulei”, ori o „valoare specială a celulei”;